**สรุปผลการประชุม ก.จ.**

**ครั้งที่ 2/๒๕68**

**เมื่อวันที่ 17 กุมภาพันธ์ 2568 เวลา 13.00 น.**

………………………..

1. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนและแต่งตั้งให้ดำรงตำแหน่งสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนและแต่งตั้งให้ดำรงตำแหน่งสูงขึ้น จำนวน 1 ราย คือ นายนเรศ อยู่ดี

2. การแต่งตั้งกรรมการผู้แทน ก.จ. ในคณะกรรมการกองทุนบำเหน็จบำนาญข้าราชการส่วนท้องถิ่น (ก.บ.ท.) แทนตำแหน่งที่ว่าง

- คัดเลือกนายฉัตรชนัย โนต๊ะยศ ปลัดองค์การบริหารส่วนจังหวัดสุราษฎร์ธานี กรรมการผู้แทนองค์การบริหารส่วนจังหวัดในคณะกรรมการกลางข้าราชการองค์การบริหารส่วนจังหวัด (ก.จ.) แทนตำแหน่ง ที่ว่างเพื่อเป็นกรรมการในคณะกรรมการกองทุนบำเหน็จบำนาญข้าราชการส่วนท้องถิ่น (ก.บ.ท.)

3. ขอความเห็นชอบผลการประเมินผลงานทางวิชาการ เพื่อเลื่อนวิทยฐานะครูเชี่ยวชาญ ตามมาตรฐานทั่วไปเกี่ยวกับการประเมินผลงานข้าราชการครูและบุคลากรทางการศึกษาองค์การบริหารส่วนจังหวัด ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561

- มีมติเห็นชอบผลการประเมินผลงานทางวิชาการของข้าราชการครูองค์การบริหารส่วนจังหวัด ทั้ง 16 ราย ดังนี้

1. กรณีมีมติเห็นชอบผลการประเมินผลงานทางวิชาการ “ผ่าน” เนื่องจาก “ผ่านเกณฑ์ การตัดสินจากกรรมการทั้ง 3 คน” โดยแต่ละคนให้คะแนนไม่ต่ำกว่าร้อย 75 ประกอบกับข้อเท็จจริงปรากฏว่า สำนักงาน ก.จ. (กรมส่งเสริมการปกครองท้องถิ่น) ได้รับผลงานทางวิชาการ ที่ครบถ้วนสมบูรณ์ของข้าราชการครูองค์การบริหารส่วนจังหวัดทั้ง 5 รายดังกล่าว ในวันที่ 15 กุมภาพันธ์ 2567 และวันที่ 26 เมษายน 2567 จึงกำหนดวันที่มีผลการแต่งตั้งให้เลื่อนวิทยฐานะครูเชี่ยวชาญ ดังนี้

(1) นายอำนาจ บุตรสุริย์ ให้มีผลการแต่งตั้งได้ไม่ก่อนวันที่ 15 กุมภาพันธ์ 2567

(2) นางนันทนา ศรีจำพลัง ให้มีผลการแต่งตั้งได้ไม่ก่อนวันที่ 15 กุมภาพันธ์ 2567

(3) นางลัดดาวัลย์ บุญเรือง ให้มีผลการแต่งตั้งได้ไม่ก่อนวันที่ 15 กุมภาพันธ์ 2567

(4) นางพรพิมล พาณิชย์ ให้มีผลการแต่งตั้งได้ไม่ก่อนวันที่ 15 กุมภาพันธ์ 2567

(5) นางทิพสุคนธ์ บุญมาคาร ให้มีผลการแต่งตั้งได้ไม่ก่อนวันที่ 26 เมษายน 2567

2. กรณีมีมติเห็นชอบให้ความเห็นชอบผลการประเมินผลงานทางวิชาการ “ปรับปรุง” เนื่องจากคะแนนการประเมินจากคณะกรรมการประเมินผลงานทางวิชาการ จำนวน 3 คน “ผ่านเกณฑ์การตัดสิน 2 ใน 3 คน” และให้ฝ่ายเลขานุการ ก.จ. แจ้งมติ ก.จ. ให้องค์การบริหารส่วนจังหวัด น. เพื่อแจ้งนาง ป. ให้ดำเนินการปรับปรุงผลงานทางวิชาการตามข้อสังเกตของกรรมการประเมินผลงานวิชาการ จากนั้นให้นำส่งสำนักงาน ก.จ.จ. น. ตรวจสอบความถูกต้องสมบูรณ์นำส่งสำนักงาน ก.จ. ภายใน 6 เดือน นับแต่วันที่สำนักงาน ก.จ. แจ้งมติให้ทราบ

3. กรณีมีมติเห็นชอบผลการประเมินผลงานทางวิชาการ “ไม่ผ่าน”เนื่องจากคะแนนการประเมินจากคณะกรรมการประเมินผลงานทางวิชาการ จำนวน 3 คน “ไม่ผ่านเกณฑ์การตัดสิน 2 ใน 3 คน” และให้ฝ่ายเลขานุการ ก.จ. แจ้งมติ ก.จ. นาง น. นาง ว. นาง อ. นาง ธ. นาง พ. นางสาว ส. นาง ส. นางสาว อ. นาง ว. และนางสาว บ. พร้อมข้อสังเกตของคณะกรรมการประเมินผลงานทางวิชาการทั้ง 3 คน (ปกปิดรายชื่อคณะกรรมการฯ) ให้องค์การบริหารส่วนจังหวัด ก. องค์การบริหารส่วนจังหวัด น. และองค์การบริหารส่วนจังหวัด อ. เพื่อนำเสนอ ก.จ.จ. ก. ก.จ.จ. น. ก.จ.จ. อ. และแจ้งข้าราชการครูองค์การบริหารส่วนจังหวัดทั้ง 10 รายดังกล่าว ทราบผลการประเมินผลงานทางวิชาการต่อไป

4. การแก้ไขเพิ่มเติมมาตรฐานทั่วไปเกี่ยวกับการประเมินตำแหน่งและวิทยฐานะข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น เพื่อให้มีหรือเลื่อนวิทยฐานะสูงขึ้น (ฉบับที่ 3) พ.ศ. ....

- มีมติเห็นชอบแก้ไขปรับปรุงเพิ่มเติมมาตรฐานทั่วไปเกี่ยวกับการประเมินตำแหน่งและวิทยฐานะ ข้าราชการหรือพนักงานครูและบุคลากรทางการศึกษาอองค์กรปกครองส่วนท้องถิ่น (ฉบับที่ 3) พ.ศ. 2568 สำหรับผู้ดำรงตำแหน่งครู ตำแหน่งผู้อำนวยการศูนย์พัฒนาเด็กเล็ก ตำแหน่งรองผู้อำนวยการสถานศึกษา ตำแหน่งผู้อำนวยการสถานศึกษา และตำแหน่งศึกษานิเทศก์ สรุปสาระสำคัญดังนี้

**1. การประเมินตำแหน่งและวิทยฐานะครู**

1) แก้ไขเพิ่มเติมหลักเกณฑ์และวิธีการให้ข้าราชการหรือพนักงานครูและบุคลากร ทางการศึกษาองค์กรปกครองส่วนท้องถิ่น ตำแหน่งครู มีวิทยฐานะและเลื่อนเป็นวิทยฐานะเชี่ยวชาญ และวิทยฐานะเชี่ยวชาญพิเศษ

2) ให้เพิ่มความในรายละเอียดตัวชี้วัดการประเมินตำแหน่งและวิทยฐานะข้าราชการ หรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู สำหรับห้องเรียนกิจกรรมพัฒนาผู้เรียน โดยให้เป็นไปตามแบบที่ ก.จ. ก.ท. และ ก.อบต. กำหนด แนบท้ายประกาศนี้

3) ให้ยกเลิกความในแบบประเมินด้านที่ 2 ด้านผลลัพธ์การเรียนของผู้เรียน ตัวชี้วัดที่ 1 ผลงานหรือผลการปฏิบัติเป็นผลลัพธ์ที่เกิดขึ้นจากการจัดการเรียนรู้ของครู เกณฑ์พิจารณาผลงานหรือผลการปฏิบัติ ข้อ 1) โดยให้เป็นไปตามที่ ก.จ. ก.ท. และ ก.อบต. กำหนด แนบท้ายประกาศนี้

4) ให้เพิ่มความเป็นหมวด 6 ของประกาศ ก.จ. ก.ท. และ ก.อบต. เรื่อง มาตรฐานทั่วไป เกี่ยวกับการประเมินตำแหน่งและวิทยฐานะข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น พ.ศ. 2565 ลงวันที่ 23 กันยายน 2565 โดยให้ข้าราชการหรือพนักงานครู และบุคลากรทางการศึกษาองค์กรปกครองส่วนท้องถิ่น ตำแหน่งครู ผู้มีผลงานการสร้างและพัฒนานวัตกรรม สามารถนำมาใช้เป็นผลงานในการขอเลื่อนเป็นวิทยฐานะครูชำนาญการพิเศษ วิทยฐานะครูเชี่ยวชาญ และวิทยฐานะครูเชี่ยวชาญพิเศษ ได้

5) ให้เพิ่มรูปแบบการจัดทำไฟล์วีดิทัศน์ และเพิ่มตัวชี้วัดการประเมิน ของข้าราชการ หรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู ผู้มีผลงานการสร้าง และพัฒนานวัตกรรม เลื่อนเป็นวิทยฐานะครูชำนาญการพิเศษ วิทยฐานะครูเชี่ยวชาญ และวิทยฐานะ ครูเชี่ยวชาญพิเศษ โดยให้เป็นไปตามแบบที่ ก.จ. ก.ท. และ ก.อบต. กำหนด

**2. การประเมินตำแหน่งและวิทยฐานะผู้บริหารสถานศึกษา**

แก้ไขเพิ่มเติมหลักเกณฑ์และวิธีการให้ข้าราชการหรือพนักงานครูและบุคลากร ทางการศึกษาองค์กรปกครองส่วนท้องถิ่น ตำแหน่งผู้อำนวยการศูนย์พัฒนาเด็กเล็ก ตำแหน่งรองผู้อำนวยการสถานศึกษา ตำแหน่งผู้อำนวยการสถานศึกษา มีวิทยฐานะและเลื่อนเป็นวิทยฐานะเชี่ยวชาญและวิทยฐานะเชี่ยวชาญพิเศษ

**3. การประเมินตำแหน่งและวิทยฐานะศึกษานิเทศก์**

แก้ไขเพิ่มเติมหลักเกณฑ์และวิธีการให้ข้าราชการหรือพนักงานครูและบุคลากร ทางการศึกษาองค์กรปกครองส่วนท้องถิ่น ตำแหน่งศึกษานิเทศก์ มีวิทยฐานะและเลื่อนเป็นวิทยฐานะเชี่ยวชาญ และวิทยฐานะเชี่ยวชาญพิเศษ

**4. ให้เพิ่มแนวปฏิบัติการตรวจสอบความซ้ำซ้อนหรือความคล้ายคลึงของผลงาน ทางวิชาการที่เสนอขอมีวิทยฐานะหรือเลื่อนเป็นวิทยฐานะเชี่ยวชาญและวิทยฐานะเชี่ยวชาญพิเศษ** ตำแหน่งครู ตำแหน่งผู้อำนวยการศูนย์พัฒนาเด็กเล็ก ตำแหน่งรองผู้อำนวยการสถานศึกษา ตำแหน่ง ผู้อำนวยการสถานศึกษา และตำแหน่งศึกษานิเทศก์ โดยให้เป็นไปตามที่ ก.จ. ก.ท. และ ก.อบต. กำหนด

**5. ให้เพิ่มความเป็นหมวด 7** ของประกาศ ก.จ. ก.ท. และ ก.อบต. เรื่อง มาตรฐานทั่วไปเกี่ยวกับการประเมินตำแหน่งและวิทยฐานะข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น พ.ศ. 2565 ลงวันที่ 23 กันยายน 2565เกี่ยวกับการเบิกจ่ายค่าสมนาคุณกรรมการผู้อ่าน ตรวจและประเมินผลงานของข้าราชการหรือพนักงานครูและบุคลากรทางการศึกษาองค์กรปกครอง ส่วนท้องถิ่น ให้เป็นไปตามบัญชีค่าสมนาคุณท้ายระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น (ฉบับที่ 3) พ.ศ. 2567 และที่แก้ไขเพิ่มเติม

5. กำหนดการจ่ายเงินสมนาคุณกรรมการสอบสวนขององค์กรปกครองส่วนท้องถิ่น

- มีมติเห็นชอบดังนี้

ประเด็นผู้มีสิทธิได้รับเงินสมนาคุณ ได้แก่

1) กรรมการสอบสวนวินัยอย่างไม่ร้ายแรง

2) กรรมการสอบสวนวินัยอย่างร้ายแรง

3) กรรมการสอบสวนให้ออกจากราชการกรณีถูกกล่าวหา หรือมีเหตุอันควรสงสัยว่าหย่อนความสามารถในอันที่จะปฏิบัติหน้าที่ราชการบกพร่องในหน้าที่ราชการหรือประพฤติตนไม่เหมาะสมกับตำแหน่งหน้าที่ราชการ และกรณีมีมลทินมัวหมอง

ประเด็นอัตราให้ได้รับเงินสมนาคุณ

- ให้ได้รับในอัตราประธานกรรมการไม่เกิน 1,500 บาท และกรรมการไม่เกิน 1,200 บาท ต่อครั้ง   
และให้ได้รับเฉพาะการประชุม ดังนี้

๑) การประชุมเพื่อวางแนวทางการสอบสวน (ตามข้อ 52 ของมาตรฐานทั่วไปเกี่ยวกับวินัยฯ)

๒) การประชุมเพื่อพิจารณาว่ามีพยานหลักฐานใดสนับสนุนข้อกล่าวหา (ตามข้อ 61   
ของมาตรฐานทั่วไปเกี่ยวกับวินัยฯ) และ

๓) การประชุมพิจารณาลงมติว่าผู้ถูกกล่าวหากระทำผิดวินัยอย่างไม่ร้ายแรง กระทำผิดวินัยอย่างร้ายแรง และกรณีถูกกล่าวหา หรือมีเหตุอันควรสงสัยว่าหย่อนความสามารถในอันที่จะปฏิบัติหน้าที่ราชการ บกพร่องในหน้าที่ราชการหรือประพฤติตนไม่เหมาะสมกับตำแหน่งหน้าที่ราชการหรือไม่ (ตามข้อ 75 ของมาตรฐานทั่วไปเกี่ยวกับวินัยฯ) หรือให้ออกจากราชการ เพราะมีมลทินมัวหมอง ตามข้อ 8 วรรคสอง ของมาตรฐานทั่วไปเกี่ยวกับการให้ออกจากราชการฯ

- กรณีที่วันเดียวกันมีการประชุม ในกรณีเดียวกันมากกว่าหนึ่งครั้งในการสอบสวน  
เรื่องเดียวกัน ให้ได้รับเงินสมนาคุณเพียงครั้งเดียว

- กรณีประธานกรรมการหรือกรรมการสอบสวนซึ่งมิได้เป็นข้าราชการส่วนท้องถิ่น  
ในองค์กรปกครองส่วนท้องถิ่นที่มีคำสั่งแต่งตั้งให้ได้รับเงินสมนาคุณเพิ่มขึ้นอีกเท่าหนึ่ง

ประเด็นระยะเวลาให้มีสิทธิได้รับเงินสมนาคุณ

- ให้เบิกจ่ายได้เฉพาะการประชุมภายใน 120 วัน นับแต่วันที่ประธานกรรมการสอบสวนรับทราบคำสั่งแต่งตั้งคณะกรรมการสอบสวน

6. แผนและขั้นตอนการปฏิบัติเกี่ยวกับกระบวนการสอบแข่งขัน

- เห็นชอบตามร่างแผนขั้นตอนการปฏิบัติการการสอบแข่งขันข้าราชการหรือพนักงานส่วนท้องถิ่น ปี 2568

.........................................................................